Publication: Magyar Közlöny
Issue: MK-2008-118 (Year: 2008, Number: 118)
Era: 2004-2010
Section: A növényvédelmi tevékenységre vonatkozó 156/2002. (VII. 11.) Kormány rendelet határozza
Paragraph Index: 6815

2. A szakképesítés munkaterületének rövid, jellemző leírása: A felnőttoktató felsőfokú képzettségű felnőttképzési szakember, aki az iskolai rendszerű, és/vagy az iskolarendszeren kívüli intézményrendszerben, felnőtt- és/vagy szakképzési programokban oktatási/képzési/nevelési tevékenységet végez, azokkal kapcsolatosan tervezési, szervezési és értékelési feladatokat old meg. A foglalkozáson belül tipikus munkaköri feladatkörök: – szakképzettségének megfelelő oktató/képző/nevelő munka ellátása, értékelése; – felnőttképzési programok, tanfolyamok, tréningek tervezése, szervezése, vezetése; – átfogó oktatási/képzési/nevelési tanácsadás felnőttek részére; – tréningek vezetése munkavállalói kulcskompetenciák fejlesztésére; – szakterületének megfelelő vizsgára történő felkészítés, és szakmai vizsgán való közreműködés; – a felnőttképzéssel kapcsolatos egyéb szakmai ügyintézési/menedzseri feladatok ellátása; – előzetes tudás mérése. A tipikus munkaköröket elláthatja – felnőttképzést folytató intézményekben; – nem felnőttképzési profilú gazdálkodó szervezetekben; – non-profit (civil) szervezetekben; – államigazgatási/önkormányzati szervezetekben.

Source: https://magyarkozlony.hu/hivatalos-lapok/6726bbaeaa5ff9cfe81f014716e553c881a67bb2/dokumentumok/84a6eb3693d528c2522e5310351204467dc1f957/letoltes